Bergen 15.12.16.

**FORSKERLINJEN PÅ DET MEDISINSK-ODONTOLOGISKE FAKULTET SØKER FORSKNINGSPROSJEKTER OG VEILEDERE TIL STUDENTER PÅ KULL 16**

Kjære forskerkollega

Ved **Forskerlinjen** er vi nå i full gang med å rekruttere studenter fra 16-kullet med tanke på opptak høsten 2017. Studentene bør velge fagfelt før sommeren neste år. Vi har nå mer enn 80 forskerlinjestudenter. Både studenter og veiledere melder tilbake om gode erfaringer og forskning på til dels høyt nivå. Mange er godt i gang med doktorgradsprosjekt. Vi har 17 plasser til disposisjon hvert år: 15 FOR MEDISIN OG 2 FOR ODONTOLOGI.

**Vi inviterer deg med dette til å levere inn prosjektforslag.** Forslagene leveres etter en mal som du finner vedlagt. Forslaget må i første omgang være ganske generelt, ikke for detaljert eller vanskelig formulert. Du skal vinne studentenes interesse og entusiasme for feltet og faget. En spesifisert protokoll blir en del av forskningsprosessen på et senere stadium.

**Frist for innlevering: 10. januar 2017.** PROSJEKTER BES SENDT PÅ EPOST TIL [marianne.stien@uib.no](mailto:marianne.stien@uib.no).

Som i fjor ønsker vi å initiere større kontakt mellom studentene og forskningsmiljøene, og inviterer dere til å presentere dere på stands. Vi vil forsøke å dele dere inn etter institutt. Det vil bli satt opp postervegger i minglearealet på BBB, **onsdag 19. januar 2017 fra kl. 13 til ca. kl. 15.30.**Tilbakemeldingene vi fikk på dette opplegget i fjor var svært bra, både fra studenter og forskere.

Vi tror at det er viktig at studentene i større grad får pratet med potensielle veiledere, og at presentasjon av prosjekter på f.eks. en poster og via samtale gjør presentasjonen mer givende både for student og veiledere.

Hvis du lurer på hva Forskerlinjen innebærer og hvilke fordeler og plikter en har som er veileder, så finner du informasjon på [www.uib.no/mofa/forskning/forskerlinjen](http://www.uib.no/mofa/forskning/forskerlinjen).

Vennlig hilsen

Anne Berit Guttormsen

Professor

Leder av Forskerlinjen.